open-index/open-wikipedia-markdown huggingface dataset:
Jitterbug

**Jitterbug** on Yhdysvalloissa 1930-luvulla kehitetty paritanssi, jota tanssitaan yleensä swingin säestyksellä. Se sisältää rajuja, jopa akrobaattisia liikkeitä. Samantyylisiä tansseja ovat lindy hop ja jive. 1940-luvulla jitterbug tuli muotiin myös Euroopassa.

## Lähteet
Saab-Scania

**Saab-Scania AB** oli ruotsalainen autojen, lentokoneiden ja moottoreiden valmistaja, joka perustettiin vuonna 1968, kun ruotsalainen Saab Automobile AB ja Scania-Vabis AB fuusioituivat samaksi yhtiöksi. Saab-Scania valmisti henkilöautoja ja lentokoneita Saab-tuotemerkillä, ja kuorma-autoja, linja-autoja ja laivojen moottoreita puolestaan Scania-tuotemerkillä. Saab-Scania oli varsin kannattava. Autonvalmistaja Saab sai paljon tietoa turboahdinteknologiasta Scanialta. Saab-Scanian tunnetuimpia valmisteita lienee ollut vuonna 1993 esitelty Saab 900:n uudistettu malli. 

Saab-Scania jaettiin vuoteen 1995 mennessä kolmeen erilliseen osaan. Saabin henkilöautot siirrettiin vuonna 1989 Saab Automobile AB:lle. Sen osakkeista 50&nbsp;prosenttia myytiin yhdysvaltalaiselle General Motorsille, joka osti koko yhtiön omistukseensa vuonna 2000. Kuorma- ja linja-autodivisioona sai vuonna 1995 entisen nimensä Scania AB, jonka koko osakekanta myytiin vuonna 2000 Volkswagen Groupille. Lentokonevalmistuksen divisioonasta tuli samaan aikaan Saab AB, ja sen osaomistajaksi tuli brittiläinen BAE Systems.
Maltan raiteet

**Maltan raiteet** () ovat Maltalta löytyneitä esihistoriallisia kiveen painuneita raiteita muistuttavia muodostumia.

## Raiteiden alkuperä
Raiteita voi löytää useilta alueilta Maltalta ja Gozolta. Raiteet ovat jopa 60&nbsp;cm syviä ja raiteiden väli vaihtelee 110–140&nbsp;cm välillä. Jotkin risteävät muodostaen risteyksiä luoden illuusion ratapihasta.

Raiteiden synnystä on useita teorioita, joista tärkeimmät ovat:
* Raiteet muodostuivat vedettäessä tavaroita kelkoilla.
* Raiteet ovat pyörillä varustettuja kärryjä varten.
* Kastelujärjestelmä.

Tuoreiden tutkimusten mukaan raiteet ovat muodostuneet puisten kärrynrenkaiden kuluttaessa pehmeää kalkkikiveä. Professori Mottershead Portsmouthin yliopistosta on sanonut, että "*Maltan kallioperä on heikkoa ja märkänä se menettää 80 prosenttia lujuudestaan. Kärryt ovat ensin tehneet jäljet maaperään ja lopulta eroosion kautta kärryt alkoivat kuluttaa kallioperää tehden jäljet, joita on toisten kärryjen helppo seurata.*"

## Katso myös
* Maltan megaliittiset temppelit
* Maltan muinaiskulttuuri
* Hal Saflienin hypogeum

## Lähteet

## Aiheesta muualla

* 
* 
* 
* 
* 
*
Leonard Candelin

**Leonard Candelin** (7. lokakuuta 1822 Oulu – 10. maaliskuuta 1907 Helsinki) oli suomalainen Oulussa asunut kauppaneuvos, laivanvarustaja, sahateollisuuden harjoittaja ja valtiopäivämies. 

Candelinin vanhemmat olivat kauppias, laivanvarustaja Johan Abraham Candelin (1796–1848) ja Gustafva Charlotta Fohman. Johan Abraham Candelin johti oululaista Candelinin kauppahuonetta, jonka oli perustanut 1700-luvulla Johan Candelin (1722–1789). Kauppahuone harjoitti tervakauppaa ja sillä oli useita purjealuksia maailman merillä. Candelin siirtyi kauppahuoneen johtoon isänsä kuoltua 1848. Hänen aikanaan kauppahuone hankki useita purjealuksia muun muassa fregatti *Amalian* 1857, parkki *Indian* 1858, parkki *Patrian* 1863, parkki *Emilian* 1867 ja parkki *Dagmarin* 1867. Candelinin kauppahuone vei tervaa, pikeä ja sahatavaraa kun taas liikkeen tuonti koostui viljasta, suolasta, kankaista ja erilaisista rauta- ja siirtomaatavaroista. Candelinin kauppahuone oli yksi Oulun merkittävimmistä kauppahuoneista yhdessä J. W. Snellman G:sonin ja G. & C. Bergbomin kauppahuoneiden kanssa.

1860-luvulla Candelinin kauppahuone alkoi hankkia omistukseensa sahalaitoksia Pohjois-Suomesta. Vuonna 1867 Candelin yhdessä Johan Gustav Bergbomin ja August Ekmanin kanssa osti vararikon tehneen Taivalkosken vesisahan, joka oli perustettu 1837. Candelinin isä oli jo 1843 hankkinut osuuden Pudasjärven Hirvaskosken kylässä toimineesta Timosen ruukista, jonka yhteydessä oli myös vesisaha. Timosen ruukki toimi vuoteen 1877 saakka ja saha oli käynnissä aina vuoteen 1887.

Candelin ja Bergbom omistivat vuodesta 1871 Sahansaaren vesisahan Oulussa. Tämä saha toimi 1880-luvulle saakka. Vuonna 1879 Candelin, Bergbom ja August Ekman rakensivat Oulun Korkeasaareen uuden höyrysahan ja 1880-luvun alussa Candelin osti vararikon tehneen, vuonna 1878 perustetun Petäjäkankaan höyrysahan Pudasjärveltä.

Leonard Candelin luovutti kauppahuoneen johdon 1882 pojilleen John Candelinille (1849–1924) ja Leonard Candelin nuoremmalle (1853–1913). John Candelin luopui osakkuudestaan jo viiden vuoden kuluttua ja siirtyi maanviljelijäksi Inkooseen. Leonard Candelin muutti 1890 Oulusta Helsinkiin, jonne myös kauppahuonetta johtanut Leonard Candelin nuorempi siirtyi 1898. Vuonna 1912 Snellmanin, Bergbomin ja Candelinin kauppahuoneiden sahat yhdistettiin Ab Uleå -nimiseksi osakeyhtiöksi.

Leonard Candelin oli porvarissäädyssä Oulun kaupungin edustaja valtiopäivillä 1863–1864. Candelin oli valtiopäivillä suostuntavaliokunnan ja säädyn suuren lähetystön jäsen.  Hän oli myös Oulun kaupunginvaltuuston jäsenenä 1874–1881 ja 1884–1889 sekä toimi valtuuston puheenjohtajana. Valtuustossa Candelin kuului ruotsinmielisten ryhmään. Candelin oli *Oulun Kauppiaitten Eläkelaitoksen* johtokunnan puheenjohtajana, Oulun Kauppaseuran puheenjohtajana sekä Ruotsin ja Norjan varakonsulina Oulussa. Hän sai kauppaneuvoksen arvon 1876.

## Lähteet
* Harri Turunen : Kauppaneuvos Leonard Candelin, Kansallisbiografia : Talouselämän vaikuttajat

### Viitteet
Tietoturvapäivä

**Tietoturvapäivä** oli Suomessa vuosittain helmikuussa vietettävä teemapäivä, jonka tarkoituksena on lisätä viestinnän ja opastuksen keinoin kansalaisten tietoisuutta siitä, miten internetin ja muiden sähköisten medioiden käyttö olisi mahdollisimman turvallista. Tietoturvapäivän ja sen ympärille muodostuneen Tietoturvaviikon järjestää Suomessa Viestintäviraston koordinoima Tietoturvapäivä-hanke, johon osallistuu yli 30 yritystä, järjestöä ja viranomaista, mm. teleoperaattoreita, FiCom, Liikenne- ja viestintäministeriö, poliisi, Tieke, Tietoturva ry ja Viestintävirasto.

Vuodesta 2013 lukien Tietoturvaviikko yhdistyi uuteen Mediataitoviikkoon.

## Kohderyhmät
Tietoturvapäivällä on kolme kohderyhmää: peruskoululaiset opettajineen ja vanhempineen, pienet ja keskisuuret yritykset sekä internetin kotikäyttäjät. 

Peruskouluikäisille lapsille ja nuorille korostetaan fiksua käyttäytymistä internetissä. Myös heidän opettajiaan ja vanhempiaan tuetaan mediakasvatuksessa. Kouluja ja koteja kannustetaan käsittelemään tietoturvaan ja mediakasvatukseen liittyviä teemoja esimerkiksi tietoturvakoulu.fi:stä löytyvien materiaalien ja palveluiden avulla. 

Internetin kotikäyttäjille kerrotaan tietoturvasta kuluttajanäkökulmasta, johon liittyy mm. koneen tekninen suojaaminen, turvallinen verkkoasiointi ja mahdolliset tietoturvauhat. Kotikäyttäjien verkkoturvallisuuden tukena toimii tietoturvaopas.fi.

Pienille ja keskisuurille yrityksille kerrotaan tietoturvan tärkeydestä liiketoiminnan kannalta. Viestin painopiste sähköisen tiedon turvaamisessa, mutta sen lisäksi käsitellään myös esimerkiksi inhimillisiä tekijöitä ja fyysistä tietoturvaa. Pk-yrityksille on tietoturvaopas.fi-sivuston yhteydessä oma osionsa Yrityksen tietoturvaopas.

## Tietoturvapäivä ja -viikko
Tietoturvapäivää vietettiin ensimmäistä kertaa vuonna 2004 ja se laajentui vuonna 2007 Tietoturvaviikoksi, jolloin järjestetään useita eri tapahtumia, kuten seminaareja, yleisötapahtumia ja konsertteja. Koulut ja hankkeessa mukana olevat organisaatiot järjestävät lisäksi omia tapahtumiaan.

Tietoturvaviikolla aihe näkyy ja kuuluu myös eri medioissa. *"Turvallisesti netissä"* ja *"Nettifiksuuttaan voi aina hioa"* ovat hankkeen sloganeita. Vuonna 2010 teemana oli "Ajattele ennen kuin >kilk<". Saman vuoden Tietoturvapäivänä julkistettiin myös keväällä 2010 käyttöön tulevan poliisin nettivihjenappulan yksityiskohdat . Teema vuonna 2012 oli Yhdessä netissä - turvallisesti.

## Eurooppalainen yhteistyö
Suomalainen Tietoturvapäivä-hanke saa osan rahoituksestaan Euroopan komission Safer Internet Plus -ohjelmasta. Rahoituksen myötä hanke kuuluu yhteiseurooppalaiseen Insafe-verkostoon, johon kuuluu turvallisempaa internetin käyttöä edistäviä hankkeita 27 Euroopan maasta. Suomen Tietoturvapäivä-hanke on verkostossa osana Viestintäviraston, Pelastakaa Lasten ja Mannerheimin Lastensuojeluliiton muodostamaa Finnish Internet Awareness and Safety (FIAS) -projektia.

## Aiheesta muualla
*Mediataitokoulu
*Arjentietosuoja.fi 
*Safer Internet Programme
*Insafe 

## Lähteet
Jari Järvenpää

**Jari Järvenpää** (s. 9. tammikuuta 1979 Siikainen) on kankaanpääläinen kilpa-autonkuljettaja. Kaudella 2009 hän ajoi SJ-Racing-tiimissä viidennelle sijalle Rallicrossin SM-sarjan 1. Divisioonassa. Ajoneuvona oli Mitsubishi Lancer Evolution. Kaudella 2008 Järvenpää sijoittui Autokrossi-luokan SM-hopealle ajokkinaan Toyota Starlet.
Valtakunnansarjan kausi 1937

Vuonna 1937 Valtakunnansarjan alueiden määrä oli edelleen 16.  B-sarjan mestariksi selvisi Katajanokan Haukat.

## Aluemestarit 1937

	
* Uusimaa		Katajanokan Haukat
* Häme		Toijalan Pallo-Veikot
* Satakunta		Porin Pallo-Veikot
* Varsinais-Suomi		Turun NMKY
* Etelä-Pohjanmaa		Vimpelin suojeluskunta
* Keski-Pohjanmaa		Kokkolan Veikot
* Pohjois-Pohjanmaa		Oulun Pyrintö
* Lappi		Lapin Pojat
		
* Kaakkois-Suomi		Enson Kisailijat
* Itä-Karjala		Värtsilän Teräs
* Pohjois-Karjala		Nurmeksen Sepot
* Lahti		Orimattilan Oka
* Kymenlaakso		Myllykosken Kilpaveikot
* Pohjois-Savo		Kuopion Kopparit
* Suur-Savo		Jyväskylän Kiri 2
* Kainuu		Kajaanin Pallo-Kerho

Seurojen 2-joukkueet eivät saaneet jatkaa loppupeleihin, Kiri 2:n tilalle Savonlinnan Riento.

## Karsintakierros

* Orimattilan Oka - Myllykosken Kilpaveikot 2-6
* Myllykosken Kilpaveikot - Orimattilan Oka 8-1 (MyKV jatkoon 14-3)

* Kajaanin Pallokerho - Nurmeksen Sepot 7-0
* Kajaanin Pallokerho - Kuopion Kopparit 2-8 (Kuopio Jatkoon)

* Värtsilän Teräs - Savonlinnan Riento 3-0
* Savonlinnan Riento - Värtsilän Teräs 7-1 (Riento jatkoon 7-4)

* Enson Kisailijat suoraan idän loppusarjaan.

* Kokkolan Veikot - Vimpelin suojeluskunta 1-5
* Lapin Pojat - Oulun Pyrintö 1-8
* Oulun Pyrintö - Vimpelin suojeluskunta 1-6 (Vimpeli jatkoon)

* Porin Palloveikot - Turun NMKY 8-6
* Turun NMKY - Porin Palloveikot 4-5 (Pori jatkoon 13-10)

* Katajanokan Haukat ja Toijalan Palloveikot suoraan Läntisen alueen loppusarjaan.

## Loppusarjat

### Itä

Itäisen alueen loppusarja Myllykoskella

Myllykoski ja Enso nousivat Suursarjaan 1938. Riento ja Kuopio saivat paikan Välisarjaan kesäksi 1938.

### Länsi

Läntisen alueen loppusarja Toijalassa

Haukat ja Vimpeli nousivat Suursarjaan 1938. Toijala ja Pori välisarjaan.

### B-sarjan loppuottelu

## Lähteet

* http://www.mrasilainen.com/sarjat/1937/1938_ka.htm
* http://www.mrasilainen.com/sarjat/1937/1937_vks.htm
* SVUL:n toimintakertomus 1937
Tumannyi

**Tumannyi** () on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Voronjan sivujoen Tumannajan rannalla 136 kilometriä Kuolan kaupungista itään. Taajama on kunnan ainoa asutuskeskus. Asukkaita on 817 henkeä (vuonna 2012).

## Maantiede
Tumannyin kunnan pinta-ala on 2&nbsp;464 neliökilometriä. Se rajoittuu pohjoisessa Kuolan piirin Teriberkan kuntaan, idässä ja etelässä Lovozeron piiriin Lovozeron kuntaan ja lännessä Kuolan piirin Kildinstroin ja Kuolan kuntiin sekä Severomorskin suljettuun kaupunkialueeseen. Pinta-alasta suurin osa on tundraa ja 7,7 % metsää. Serebrjanskin voimalaitoksille johtavan maantien pohjoispuolinen alue on ulkomaalaisilta rajoitettua vyöhykettä.

Seudulla on lukuisia pieniä jokia ja järviä. Suurimmat joet ovat Srednjaja (Štšutšja) ja Teriberka sekä lohijokina tunnetut Voronja ja Olenka. Voronjajoella on kaksi tekojärveä. Hyötykaivannaisiin kuuluvat verhoilu- ja rakennuskivi sekä hiekka ja sora.

## Historia
Taajama on saanut alkunsa 1960-luvun lopussa Voronjajoella sijaitsevien Serebrjanskin vesivoimalaitosten rakentamisen yhteydessä. Virallisesti se perustettiin vuonna 1971 ja vuonna 1978 se sai kaupunkimaisen taajaman statuksen. Voimalaitosten käyttöhenkilökunnan lisäksi paikkakunnalla asui sotilaita sekä rakennusmiehiä, jotka alkoivat muuttaa pois Teriberkan voimalaitosryhmän valmistuttua 1990-luvun alussa. Myöhemmin lakkautettiin myös osa varuskunnista.

## Liikenne, talous ja asutus
Tymannyin ja Serebrjanskin voimalaitoksille johtaa Pietarin ja Murmanskin väliseltä M18-valtatieltä Kuolassa haarautuva sepeli- ja sorapäällysteinen maantie. Taajamasta on linja-autoyhteys Murmanskiin.

Paikallisista elinkeinoista tärkeimpiä ovat energiantuotanto, julkiset palvelut ja maanpuolustus. Ainoat tuotantolaitokset ovat energiantuotantoyhtiö TGK-1:lle kuuluvat Ylä- ja Ala-Serebrjanskin vesivoimalat. Yli puolet voimalaitosten työntekijöistä asuu vakituisesti muualla ja viidesosa taajaman työvoimasta käy töissä kunnan ulkopuolella.

Palveluihin kuuluvat lastentarha, peruskoulu, kerhotalo, kirjasto, kaupunginsairaala, posti ja muutama kauppa.

## Tulevaisuudennäkymät
Tumannyin tulevaisuudennäkymät ovat synkät. TGK-1 suunnittelee voimalaitosten nykyaikaistamista ja siirtymistä vuorotyömenetelmään, mikä käytännössä johtaisi taajaman lakkauttamiseen.

## Lähteet
* 

### Viitteet

## Aiheesta muualla
* Tumannyin kunnan sivusto 
* Tumannyin kunta Kuolan piirin sivustolla  
* Tumannyin kunta Murmanskin alueen sivustolla
Eric Bina

**Eric Bina** (s. 1964) on yhdysvaltalainen ohjelmistosuunnittelija.

Bina kehitti Marc Andreessenin kanssa ensimmäisen graafisen WWW-selaimen Mosaicin. Hän oli mukana myös Netscapessa.

Bina opiskeli University of Illinois at Urbana-Champaignissa. Hän myös työskenteli yliopiston National Center for Supercomputing Applicationsissa.
Dunderbergin konepaja

**K. F. Dunderbergin konepaja** oli suomalainen omana aikanaan keskisuuri metalliteollisuusyritys, joka toimi Tampereen Nalkalassa osoitteessa Näsilinnankatu 29 1800-luvun lopulta aina 1950-luvulle saakka.

Vuonna 1854 kupariseppämestari C.&nbsp;G. Dunderberg perusti Tampereelle oman kupari- ja levysepänliikkeensä. Liike siirtyi 1886 hänen pojalleen Karl Fredrik Dunderbergille (1861–1928), joka laajensi sen vähitellen konepajaksi ja valimoksi. 1900-luvun alussa Dunderbergin konepajassa oli noin sata työntekijää. Konepajan yhteydessä oli myös naulatehdas, joka kuitenkin lopetettiin 1930. K.&nbsp;F. Dunderbergin kuoltua liikettä johti hänen leskensä Maria Dunderberg (1873–1949). 

Dunderbergin konepaja valmisti muun muassa höyrykoneita, lokomobiileja, keskuslämmitys- ja vesijohtolaitteita, höyrykattiloita, höyrylaivoja sekä erilaisia koneistoja sahoja, myllyjä, leipomoita ynnä muita varten. 1930-luvulla konepaja valmisti myös bensiini- ja petrolikäyttöistä K.F.D.-venemoottoria.
__NOTOC__
## Kirjallisuutta
* Juhani Valanto: *Dunderbergien tarina*.  Hämeen Museoseura ry, Tampere 2004. 

## Lähteet
* Erkki Härö: Suomalaisia höyrykonevalmistajia

### Viitteet

## Aiheesta muualla
* Kansalliskirjaston pienpainate-arkisto: K.F.D.-venemoottorin esite vuodelta 1937
Ville Oksanen (jalkapalloilija)

**Ville Oksanen** (s. 25. helmikuuta 1987 Anjalankoski) on uransa lopettanut suomalainen jalkapalloilija, joka on edustanut Veikkausliigassa muun muassa FC KTP:tä. Hän oli pelipaikaltaan oikea laitalinkki, mutta pystyi pelaamaan myös laitapuolustajana.

Oksanen on Myllykosken Pallon kasvatti, mutta pelasi juniorivuosinaan myös lahtelaisessa Kuusysissä. Ensiesiintymisensä Veikkausliigassa hän teki 11. toukokuuta 2006 ottelussa Lahtea vastaan. Kauden 2008 hän pelasi liigaa KooTeePeessä, josta palasi takaisin MyPaan kaudeksi 2009. Hänen läpimurtokautensa oli 2010, jonka päätteeksi hänet valittiin seuran vuoden pelaajaksi.

## Lähteet

## Aiheesta muualla

* Ville Oksasen esittely Veikkausliigan sivustolla
Pervomaisk

**Pervomaisk** () on kaupunki Nižni Novgorodin alueella Venäjällä. Se sijaitsee lähellä Mordvan tasavallan rajaa 189 kilometriä Nižni Novgorodista etelään. Kaupunki on Pervomaiskin piirin keskus. Siellä on Nižni Novgorodin ja Saranskin väliseltä rautatieltä haarautuvan sivuradan pääteasema. Asukkaita on 14&nbsp;700 henkeä (vuonna 2010).

Paikkakunta on saanut alkunsa terästehtaan yhteyteen 1800-luvun puolivälissä syntyneestä Tašinon työläisasutuksesta. Vuonna 1951 siitä tuli Pervomaiskin kaupunki. Nykyään siellä on mm. kone- ja laitetehdas.

## Lähteet
* 

## Aiheesta muualla
* Pervomaiskin piirin sivusto
Semjonov

**Semjonov** (), naisilla **Semjonova** (Семёнова) on yleinen venäläinen sukunimi. Se perustuu raamatulliseen *Semjon* (Семён) -etunimeen (suomessa Simeon tai *Simeoni*). Semjonov on myös Venäjällä sijaitseva kaupunki.

## Paikkoja
* Semjonov, kaupunki Nižni Novgorodin alueella Venäjällä

## Henkilöitä
* Aleksei Semjonov (s. 1981), venäläinen jääkiekkoilija
* Andrei Semjonov (s. 1989), venäläinen jalkapalloilija
* Darja Semjonova (s. 2002) on turkmenistanilainen uimari
* Grigori Semjonov (1890–1946), venäläinen kenraaliluutnantti ja valkoisen armeijan komentaja.
* Julian Semjonov (1931–1993), venäläinen kirjailija
* Juri Semjonov (1894-1977), venäläinen kirjailija, toimittaja ja opettaja, joka asui Saksassa ja Ruotsissa, kirjoja; Maan antimet, Siperian valloitus.
* Kirill Semjonov (s. 1994), venäläinen jääkiekkoilija
* Ksenija Semjonova (s. 1992), venäläinen telinevoimistelija
* Marina Semjonova (1908–2010), venäläinen balettitanssija
* Mihail Semjonov (1933–2006), neuvostoliittolainen koripalloilija
* Nikolai Semjonov (1896–1986), neuvostoliittolainen fyysikko ja kemisti, Nobelin kemianpalkinnon saaja
* Pjotr Semjonov (1934–2019), oli karjalainen kirjailija ja kääntäjä
* Pjotr Semjonov-Tjan-Šanskij (1827–1912), venäläinen maantieteilijä ja tilastotieteilijä.
* Uljana Semjonova (1952–2026), latvialainen koripalloilija
The Singles Collection (Britney Spearsin albumi)

**The Singles Collection** on Britney Spearsin toinen kokoelmalevy. Albumilla julkaistaan Spearsin hittikappaleiden lisäksi uusi single ”3”. Albumia on myyty Yhdysvalloissa 124&nbsp;000 kappaletta ja maailmanlaajuisesti 500&nbsp;000 kappaletta. Siitä on olemassa dvd-versio, jossa on videoina muut kappaleet paitsi ”Boys” ja ”3”.

## Standardipainos / CD+DVD-versio
 

## Aiheesta muualla
*
HMS Firedrake

**HMS Firedrake** on ollut kuuden Britannian Kuninkaallisen laivaston aluksen nimenä.

* HMS Firedrake (1688), 12-tykkinen mörssärialus
* HMS Firedrake (1693), 12-tykkinen mörssärialus
* HMS Firedrake (1741), 12-tykkinen mörssärialus
* HMS Firedrake (1794), polttolaiva
* HMS Firedrake (1912), Acheron-luokan hävittäjä
* HMS Firedrake (H79), F-luokan hävittäjä
HMS Foresight

**HMS Foresight** on ollut kolmen Britannian Kuninkaallisen laivaston aluksen nimenä.

* Foresight (1570), 36-tykkinen alus
* Foresight (1650), Elizabeth-luokan 40-tykkinen neljännen luokan alus
* HMS Foresight (1904), Forward-luokan risteilijä
* HMS Foresight (H68), F-luokan hävittäjä
Semjonov (kaupunki)

**Semjonov** () on kaupunki Nižni Novgorodin alueella Venäjällä. Se sijaitsee Sanahta-joen varrella 69 kilometriä Nižni Novgorodista koilliseen. Kaupunki on Semjonovin piirin keskus. Sen kautta kulkee Nižni Novgorodin ja Kotelnitšin välinen rautatie. Asukkaita on 25&nbsp;000 henkeä (vuonna 2005).

Semjonov mainitaan ensimmäisen kerran vuonna 1644. Vuonna 1779 siitä tuli Nižni Novgorodin lääniin kuulunut kihlakuntakaupunki. 1800-luvulla ja 1900-luvun alussa se oli yksi vanhauskoisuuden keskuksista. Kaupunki tunnetaan siellä valmistettavista hohlomalaisista käsityöesineistä. Siellä on myös metalli- ja puunjalostusteollisuutta. Keskustassa on säilynyt paljon koristeellisia puutaloja. Semjonovin itäpuolella sijaitsee Svetlojar-järvi, johon liittyy legenda näkymättömästä Kitežin kaupungista.

## Lähteet
* 

## Aiheesta muualla
* Semjonovin piirin sivusto
Irlannin suuri nälänhätä

**Irlannin suuri nälänhätä** (, ) oli perunaruton aiheuttama nälänhätä Irlannissa vuosina 1845–1852. Ruton vaikutukset olivat erittäin tuhoisat, sillä Irlannissa perunoita viljeltiin monokulttuurina. Seitsemän nälänhätävuoden aikana Irlannin väkiluku putosi kahdeksasta miljoonasta viiteen miljoonaan. Miljoona ihmistä menehtyi nälkään ja tauteihin ja kaksi miljoonaa muutti siirtolaisiksi Englantiin, Australiaan, Yhdysvaltoihin ja muihin maihin. Irlannin suurta nälänhätää pidetään yhtenä Irlannin historian merkittävimmistä tapahtumista.

Nälänhädän lievittämiseksi Osmanien valtakunnan sulttaani Abd-ul-Mejid ilmoitti aikeistaan tehdä 10&nbsp;000 punnan lahjoituksen. Brittiläiset diplomaatit taivuttelivat tämän kuitenkin leikkaamaan summasta 90&nbsp;prosenttia, koska kuningatar Viktoria oli jo lahjoittanut 2&nbsp;000 puntaa. Abd-ul-Mejid päätyi myöhemmin lahjoittamaan ruokaa, lääkkeitä ja muuta tarvikkeita, ja määräsi sulttaanikunnan laivaston toimittamaan ne Droghedan kaupunkiin.

Nälänhätää on pidetty joskus kansanmurhana (esimerkiksi New Jerseyn osavaltion kouluopetuksessa), sillä nälkävuosina Irlannista vietiin koko ajan ruokaa emämaa Britanniaan ja Eurooppaan. Täysin keinotekoinen nälänhätä ei kuitenkaan ollut: peruna vastasi 60&nbsp;prosenttia Irlannin ruoantarpeesta, eikä edes kaiken viedyn ruoan jättäminen Irlantiin olisi täyttänyt perunaruton aiheuttamaa aukkoa. Toisaalta viimeistään vuonna 1847 tuontivilja olisi kattanut saaren ruoantarpeen, mikäli ruokaa olisi jaettu tehokkaasti ja tasapuolisesti, joten siitä eteenpäin nälänhätää voidaan pitää keinotekoisena.
Eräänä syynä whig-hallituksen toimettomuuteen oli laissez-faire -ideologia, jonka mukaan markkinoiden toimintaan ei saanut puuttua. Muitakin syitä oli. Protestantit uskoivat jumalalliseen kaitselmukseen. Brittiläinen ylä- ja keskiluokka uskoi että kyseessä oli Jumalan rangaistus tehotonta irlantilaista maanviljelysvaltaista elintapaa kohtaan, joka oli johtanut nälänhätään. Tätä käsitystä ajoi etenkin sir Charles Trevelyan, joka oli virkamiesvastuussa avusta nälänhätään. Kirjassaan *The Irish Crisis* (1848) Trevelyan kuvasi nälkää kaikkitietävän ja armollisen Kaitselmuksen iskuksi, jonka oli tarkoitus kitkeä pahuuden syvä ja vankkumaton juuri yhteiskunnasta. Moralismi-käsityksen mukaan taas irlantilaiset olivat viheliäisen laiskoja, likaisia, väkivaltaisia ja kykenemättömiä itsekuriin ja heidät piti opettaa seisomaan omilla jaloillaan ja kouluttaa pois riippuvuudesta hyväntekeväisyyteen.

## Lähteet

## Kirjallisuutta

*
LMH

**LMH** voi tarkoittaa seuraavia:
* Lady Margaret Hall, Oxfordin yliopiston college
* Le Mans Hypercar, kilpa-autoluokka

## Muuta
* lmh, Lambichhongin kielen ISO 639-3 -koodi
* LMH, Limónin lentokentän IATA-tunniste
Sergatš

**Sergatš** () on kaupunki Nižni Novgorodin alueella Venäjällä. Se sijaitsee Suran sivujoen Pjanan varrella 150 kilometriä Nižni Novgorodista kaakkoon. Kaupunki on Sergatšin piirin keskus. Sen kautta kulkee Arzamasin ja Kanašin välinen rautatie. Asukkaita on 26&nbsp;400 henkeä (vuonna 2009).

Sergatš mainitaan ensimmäisen kerran vuonna 1674 kylänä, joka oli tunnettu potaskan tuotannosta. Vuonna 1779 siitä tuli kaupunki ja Nižni Novgorodin lääniin kuuluneen kihlakunnan keskus. 1900-luvun alkuun saakka kaupunki oli kuuluisa myös seudulla kesytetyistä sirkuskarhuista. Nykyään Sergatšissa on rakennustarviketeollisuutta, sokeritehdas, ompelimo, optisia linssejä valmistava yritys ym.

## Lähteet
* 

## Aiheesta muualla
* Sergatšin piirin sivusto
HMS Foxhound

**HMS Foxhound** on ollut kuuden Britannian Kuninkaallisen laivaston aluksen nimenä.

* HMS Foxhound (1806), 18-tykkinen Cruizer-luokan prikisluuppi
* HMS Foxhound (1809), 16-tykkinen sluuppi
* HMS Foxhound (1856), puinen potkurilla varustettu tykkivene
* HMS Foxhound (1877), 4-tykkinen tykkivene
* HMS Foxhound (1909), Beagle-luokan hävittäjä
* HMS Foxhound (H69), F-luokan hävittäjä
Transkraniaalinen magneettistimulaatio

__NOTOC__

**Transkraniaalinen magneettistimulaatio** (**TMS**) on aivojen hermosolujen aktivointia pääkallon ulkopuolelta magneettikentän avulla. Tämä tapahtuu käytännössä niin, että potilaan pään päälle asetetaan kuparilangasta valmistettu kela, johon johdetaan sykäyksittäin sähkövirtaa. Näin syntyy sykkivä magneettikenttä, joka vaikuttaa ihon, pääkallon ja aivonesteen läpi aivokuoren hermosoluihin indusoimalla kudokseen heikkoja sähkövirtoja. Solun pinnan sähkövarauksen muutos vaikuttaa naapurisoluihin ja seurausvaikutus ulottuu lopulta aivosolujen aktiivisuuteen sekä niiden keskinäiseen viestintään. Tuottamalla magneettistimulaatiolla hermoimpulsseja eri alueille aivoissa ja seuraamalla niiden etenemistä voidaan kartoittaa eri aivoalueiden tehtäviä ja mahdollisten vaurioiden laajuutta. Aivojen magneettistimulaatio on tehokas hoito masennukseen ja siitä tavoitellaan uutta hoitovaihtoehtoa krooniseen kipuun ja useisiin muihin hermoston sairauksiin.

TMS:ää käytetään myös neurotieteessä perustutkimukseen.

## Katso myös
* Aivojen tasavirtastimulaatio

## Lähteet
* Wilhelm, Klaus: Magneetti elvyttää aivosoluja. *Tieteen Kuvalehti* 2008. Bonniers Publications.

### Viitteet

## Aiheesta muualla

* Magneettistimulaatio antaa uutta apua moniin sairauksiin (27 min äänitallenne, 2013) . Kantti.net.
Katyn (elokuva)

**Katyn** on puolalaisen Andrzej Wajdan vuonna 2007 valmistunut draamaelokuva noin 20&nbsp;000 puolalaisen upseerin joukkomurhasta Katynin metsässä alkuvuonna 1940. Wajdan isä murhattiin Katynissa, ja hän on omistanut elokuvan vanhemmilleen. Elokuvan keskeisiä hahmoja ovat muun muassa ylpeä kenraalinleski (Stenka) ja lentäjäveljensä muistoa uhmakkaasti vaaliva Agnieszka (Cielecka). Tarina kerrotaan epäkronologisesti ja se kuvaa Puolan poliittista todellisuutta sodan aikana ja sen jälkeen. 

Elokuvan ensi-ilta oli 17. syyskuuta 2007, jolloin oli kulunut 68 vuotta neuvostojoukkojen hyökkäyksestä Puolaan.

*Katyn* oli parhaan vieraskielisen elokuvan Oscar-palkintoehdokkaana helmikuussa 2008, mutta palkinnon sai Stefan Ruzowitzkyn itävaltalainen elokuva *[[Väärentäjä]]*.

## Arviot ja vastaanotto
*Katyn* liittyy aiheeltaan Wajdan toisesta maailmansodasta kertoviin töihin kuten *[[Sukupolvi (elokuva)|Sukupolvi]]* (1954), *[[Kanal – kirottujen tie]]* (1957), *[[Tuhkaa ja timanttia]]* (1958) ja *[[Lotna – uhrimielen sankaruus]]* (1959). *Katyn* sulkee yhden ympyrän ohjaajan uralla samalla kun se on voitu tuottaa täysin uudenlaisissa olosuhteissa, länsimielisessä nyky-Puolassa. Tulos on väkevä elokuva ilman haparointia ja kompromisseja. Helsingin Sanomiin kirjoittaneen Petri Immosen mukaan ”Katynia kannattelee moraalinen tarve repiä kitkerät valheet rikki”. 

## Lähteet

## Aiheesta muualla
* Filmweb
* The movie trailer (YouTube)
* Mini Review on Warinfilm.com 
* Interview with Wajda on Katyń
Paul Harrison

**Paul Douglas Harrison** (s. 11. helmikuuta 1955, Timmins, Ontario, Kanada) on entinen jääkiekkomaalivahti. Hänet varattiin NHL:ään kolmannella kierroksella varausnumerolla 40 Minnesota North Starseihin. Hän pelasi urallaan Minnesotan lisäksi Toronto Maple Leafsissa, Pittsburgh Penguinsissa Buffalo Sabresissa. 

Paul varattiin myös WHA:han, mutta hän ei koskaan pelannut liigassa. Lopetettuaan uransa hän siirtyi poliisiksi Ontarioon. Nykyisin hän on mukana D.A.R.E -ohjelmassa opettamassa nuoria.
Suomu

**Suomu** on verinahan luutuma, joka yhdessä orvaskeden kanssa muodostaa kalojen sekä matelijoiden ihon. Suomujen lukumäärä pysyy kaloilla samana koko elämän ajan. Siihen kasvaa vuosirenkaita eli -lustoja, joiden perusteella kalan ikä voidaan määrittää.

## Kalojen suomut
Kalojen suomut jaetaan neljään päätyyppiin:

* Kampasuomut ovat pinnaltaan karkeita. Niitä esiintyy luukaloilla.
* Pyörösuomut ovat pinnaltaan sileitä. Niitäkin esiintyy luukaloilla.
* Kiillesuomut ovat haarniskamaisia. Niitä esiintyy joillakin alkeellisilla luukaloilla.
* Hammassuomuja ovat haiden ontot kiillepintaiset suomut.

## Lähteet
Pelorus

**Pelorus** () on maailman neljänneksitoista suurin moottorijahti. Pituutta sillä on 115 metriä ja sen hinnaksi tuli noin 250 miljoonaa euroa. Tim Heywoodin suunnitteleman teräsrunkoisen aluksen rakensi Lürssenin telakka Bremenissä Saksassa. Alus otettiin käyttöön 2003.

Aluksen omisti aikaisemmin saudiarabialainen liikemies joka myi sen venäläiselle miljardööri Roman Abramovitšille. Abramovitš teetti alukseen haluamansa muutostyöt Blohm & Voss -telakalla. Muutostöissä lisättiin yksi helikopterikansi lisää, vakaimia ja muutoksia pakoputkiin, mastoon sekä perään. Runkoa lukuun ottamatta aluksen rakenteet ovat alumiinia.

Peloruksen pääkoneina ovat kaksi Wärtsilän 5&nbsp;300 hevosvoimaista 12V 26 -dieselmoottoria joilla se saavuttaa 19 solmun (35 km/h) nopeuden, mutta normaaliajossa matkavauhtia on noin 12–14 solmua. Aluksesta sisätiloista on saatavilla rajoitetusti yksityiskohtaista tietoa, sillä Abramovitš haluaa suojata perheensä yksityisyyttä.

Jahdin 46-henkinen miehistö asuu aluksessa ja pitää sen jatkuvassa purjehdusvalmiudessa.

Peloruksen on nähty useimmiten purjehtivan kesäisin läntisellä Välimerellä ja siirtyneen talvikaudella Suezin kanavan kautta etelään.

## Teknisiä tietoja
*Pituus: 115 m
*Leveys: 17,20 m
*Syväys: 4,66 m
*Pääkoneet: 2 X 5&nbsp;300 hv (3952 kW) Wärtsilä 12V26 -dieselmoottoria, yht. 10&nbsp;600 hv
*Apukoneet: Wärtsilä
*Vetolaitteet: kaksi potkuria
*Purjehdusmatka: 280 m3 polttoainetäytöllä 6&nbsp;000 meripeninkulmaa 16 solmun nopeudella

## Aiheesta muualla

*Super Yacht Times – Pelorus
Salinkallion koulu

**Salinkallion koulu** oli Lahdessa Launeen kaupunginosassa sijaitseva peruskoulun 7–9 luokkien koulu. Koulussa opiskeli 310 oppilasta ja opettajia siellä oli 33. Koulusta käytetään myös nimitystä *Salin koulu*. Koulu on lakkautettu.
## Historia

Koulu aloitti toimintansa vuonna 1942 keskikouluna Lahdenpohjassa Laatokan rannalla. Vuonna 1944 koulu lopetti toimintansa Lahdenpohjassa sotatoimien takia ja muutti Lahteen jatkaen toimintaansa Lahden lyseon rakennuksessa, jolloin nimi muuttui Lahden Keskikouluksi. Vuonna 1953 valtio siirsi Lahden keskikoulun ja Kannaksen lyseon erilliseen koulurakennukseen.

Koulu sai kuitenkin oman rakennuksensa vuonna 1958 Salinkallion puistosta. Nimi muutettiin Launeen yhteislyseoksi. Vuonna 1975 koulu jaettiin kahdeksi kouluksi: Salinkallion yläasteeksi ja lukioksi. Lukio Salinkalliossa lopetettiin vuonna 2007. 

Koulu otettiin uudelleen käyttöön lukuvuonna 2018–2019 Länsiharjun ala-asteen oppilaille ja opettajille, sillä heidän omaa koulurakennusta tuolloin remontoitiin. 

## Lähteet
Uren

**Uren** () on kaupunki Nižni Novgorodin alueella Venäjällä. Se sijaitsee Usta-joen varrella 183 kilometriä Nižni Novgorodista koilliseen. Kaupunki on Urenin piirin keskus. Sen kautta kulkee Nižni Novgorodin ja Kirovin välinen rautatie. Asukkaita on 12&nbsp;200 henkeä (vuonna 2005).

Urenin ovat perustaneet 1700-luvun alussa vainoja paenneet vanhauskoiset. Vuonna 1973 siitä tuli kaupunki. Nykyään siellä on mm. puunjalostusteollisuutta, pellavankäsittelylaitos ja ompelimo.

## Lähteet
* 

## Aiheesta muualla
* Urenin piirin sivusto
Sumatra PDF

**Sumatra PDF** on ilmainen avoimen lähdekoodin lukuohjelma Windowsille. Sen ensimmäinen 0.1-versio julkaistiin 1.&nbsp;kesäkuuta 2006. Ohjelma toimii Windows XP:llä ja sitä uudemmilla Windows-käyttöjärjestelmillä. Tuettuja kieliä on yli 50.

Käyttöliittymältään Sumatra PDF on yksinkertainen ja ominaisuuksiltaan pelkistetty, mikä tekee siitä nopean ja kevyen käyttää. Ohjelmasta on myös siirrettävä versio, jolloin sen voi suorittaa esimerkiksi muistitikulta ilman tarvetta asentaa ohjelmaa. Ohjelma tulisi ladata kehittäjän verkkosivulta.

Ohjelmassa on tukea muun muassa PDF-, EPUB-, OpenXPS- ja SyncTeX-tiedostomuodoille.

## Lähteet

## Aiheesta muualla

* MBnet - Päivän ohjelma 16.9.2009: Sumatra PDF 0.9.4
Tškalovsk

**Tškalovsk** () on kaupunki Nižni Novgorodin alueella Venäjällä. Se sijaitsee Volgan muodostaman Gorkin tekojärven rannalla 95 kilometriä Nižni Novgorodista luoteeseen. Kaupunki on Tškalovskin piirin keskus. Asukkaita on 13&nbsp;400 henkeä (vuonna 2005).

Paikalla sijainnut Vasiljova sloboda -niminen kylä mainitaan ensimmäisen kerran vuonna 1405. Myöhemmin siitä kehittyi huomattava kaupan ja käsityöammattien keskus. Vuonna 1883 rakennettiin valtion konepaja. Vuonna 1937 Vasiljovon taajama nimettiin Tškalovskiksi siellä syntyneen lentäjäsankari Valeri Tškalovin mukaan. Kaupunginoikeudet Tškalovsk sai vuonna 1955. Nykyään siellä on mm. telakka, konepaja ja tekstiiliteollisuutta. Kaupungissa toimii Valeri Tškaloville omistettu museo.

## Lähteet
* 

## Aiheesta muualla

* Tškalovskin piiri Nižni Novgorodin alueen sivustolla
Chowlan–Mordellin lause

Matematiikassa **syklotominen yksikkö** on muotoa (ζ*n*&minus;1)/(ζ&minus;1) olevan algebrallisen lukukunnan yksikkö, missä ζ on ykkösenjuuri tai yleisemmin yksikkö, joka voidaan kirjoittaa näiden ja ykkösenjuuren tulona.

Syklotomiset yksiköt muodostavas syklotomiselle kunnalle aliryhmän, jonka indeksi yksikköryhmässä on äärellinen Dirichlet'n yksikkölauseen perusteella. Alkulukupotenssin tapauksessa tämän indeksin konduktori on yksi.

## Katso myös
*Elliptinen yksikkö

## Lähteet

*Lang, Serge: *Cyclotomic Fields I and II*  Springer Verlag Dec 1, 1989
*Washington, Lawrence C.: *Introduction to Cyclotomic Fields*  Springer Dec 1, 1996
Ylttistenjärvi

| lasku-uoma_tyyppi =  
**Ylttistenjärvi** on Naantalissa, entisen Rymättylän kunnan alueella, Otavan saarella sijaitseva pieni 38,1 hehtaarin kokoinen rehevöitynyt järvi. Järven syvyys on keskimäärin noin kolme metriä, valuma-alue 156 hehtaaria, arvioitu tilavuus 1&nbsp;170&nbsp;000 m³, saapuvan veden määrä 405&nbsp;600 m³/vuosi ja viipymä 2,9 vuotta. Järvi on kärsinyt runsaista ravinnepitoisuuksista ja happikadoista.

Ylttistenjärvi on itä-länsisuunnassa pitkulainen ja sen lasku-oja virtaa itään, läheiseen Paskaperänjärveen. Järvessä on yksi parikymmentä metriä kanttiinsa oleva saari, Järvikari. Järven ympärillä on peltoja ja asutusta, sekä pohjoispuolella muutamia puutarhalohkoja. Etelärannalla on suuri noin 5&nbsp;500 omenapuuta käsittävä tila. Järven rannasta yli puolet on metsää, mutta silti laskelmien perusteella huomattavin typpi- ja fosforikuormitus tulee pelloilta. Ylttistenjärvellä on tehty levä- ja sinilevähavaintoja, sekä järven vedenpinnan on huomattu laskevan.

Järvellä on tehty ilmastusta ja hoitokalastusta vuosina 1990–1991.

## Istutukset

* Vuonna 1998 istutettiin 1000 kuhaa ja 320 rapua
* Vuonna 1999 istutettiin 1000 haukea ja 1000 kuhaa
* Vuonna 2000 istutettiin 3000 kuhaa
* Vuonna 2001 istutettiin 2000 kuhaa ja 985 rapua
* Vuonna 2002 istutettiin 1000 haukea, 1485 rapua ja 2000 kuhaa
* Vuonna 2003 istutettiin 1000 haukea, 2000 kuhaa ja 1000 planktonsiikaa
* Vuonna 2005 istutettiin 1000 haukea ja 2000 kuhaa
* Vuonna 2006 istutettiin 1000 haukea, 3000 kuhaa ja 1000 planktonsiikaa

## Lähteet
Valloittaja (elokuva)

**Valloittaja** on Dick Powellin ohjaama CinemaScope-elokuva vuodelta 1955. Se kertoo Tšingis-kaanin elämästä. Nimiosassa on John Wayne. Elokuva on viimeinen Howard Hughesin tuottama elokuva.

*Valloittaja* oli sekä taloudellinen ja taiteellinen floppi; sitä pidetään yhtenä 1950-luvun huonoimmista elokuvista. Se esiintyy myös monilla kaikkien aikojen huonoimpien elokuvien listoilla huolimatta varsin merkittävästä tekijäkaartista. John Wayne oli tuolloin uransa huipulla, mutta silti roolia pidetään täysin epäonnistuneena hänelle .

Howard Hughesin kerrotaan tunteneen syyllisyyttä elokuvan tuotantopäätöksistä, erityisesti päätöstä kuvata elokuva vaarallisella alueella. Hän ostikin kaikki elokuvan kopiot US$12 miljoonalla ja ei sallinut elokuvan esitystä kuin vasta 1974, jolloin se esitettiin ensi kerran televisiossa. *Valloittajan* sanotaan olleen yhdessä *[[Jääasema Zebra]]n* kanssa niitä elokuvia, joita Hughes katsoi yhä uudestaan viimeisinä elinvuosinaan.

## Juoni
Mongolipäällikkö Temüdzin (John Wayne) rakastuu taataaripäällikön tyttäreen Börteen (Susan Hayward) varastaen hänet itselleen.  Börte torjuu Temüdzinin ja hänet pelastetaan takaisin. Temüdzin joutuu vangiksi, mutta Börte rakastuu häneen auttaen miehen pakoon. Temüdzin epäilee petosta toisten mongolien puolelta ja etsii petturia samalla kun tekee itsetään tataarien päällikön.

## Kuvaukset
Elokuva kuvattiin Utahissa lähellä paikkaa, jossa on tehty ydinkokeita. Paikalta tuotiin myös saastunutta maata Hollywoodiin studiokuvauksia varten. Monet elokuvan tekemiseen osallistuneet henkilöt, mukaan lukien ohjaaja Dick Powell ja päärooleista vastanneet John Wayne, Susan Hayward, Agnes Moorehead ja Pedro Armendáriz, sairastuivat ja kuolivat myöhemmin syöpään. Armendáriz ampui itsensä syövän ehdittyä terminaalivaiheeseen. Kaikkiaan noin 220:sta elokuvan tekoon osallistuneesta henkilöstä vuoteen 1980 mennessä ainakin 91 sairastui ja 46 kuoli, joskin osalla syövän syntyyn saattoivat vaikuttaa myös muut tekijät. Luvuissa eivät ole mukana statisteina mongoliratsastajia esittäneet noin 300 alkuperäisamerikkalaista paiutea jotka saivat ratsastamisesta syntyneen hiekkapölyn mukana hyvin suuren säteilyannoksen.

## Lähteet

## Aiheesta muualla
*
Vaarallisia suhteita (vuoden 1959 elokuva)

:

**Vaarallisia suhteita** (*Les Liaisons dangereuses*) on Roger Vadimin ohjaama ranskalainen draamaelokuva vuodelta 1959. Se perustuu Choderlos de Laclosin klassiseen kirjeromaaniin *Vaarallisia suhteita* (1782), jonka tapahtumat on siirretty nykyaikaan. Se kertoo pariisilaisesta pariskunnasta 1960-luvulla, Juliettesta ja Valmontista.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Rooleissa

## Lähteet
Niall Ferguson

**Niall Ferguson** (s. 1964) on skotlantilainen tietokirjailija ja Harvardin yliopiston historian sekä Harvard Business Schoolin professori.  Hän on erikoistunut taloushistoriaan, taloustieteen historiaan ja imperiumien historiaan. Ferguson tekee myös televisioon historiasarjoja, jotka ovat usein kirjojen kanssa rinnakkaisia, kuten *Sivilisaatio*. 

Teoksessa *Sivilisaatio* Ferguson etsii länsimaisen sivilisaation menestyksen syitä. Niitä on hänen mukaansa kuusi: kilpailu, tieteellinen vallankumous, laillisuusperiaate, moderni lääketiede, kulutusyhteiskunta ja työetiikka.

Teoksessa *Julma sota* Ferguson arvostelee ensimmäistä maailmansotaa koskevia käsityksiä. *Rahan nousu* kertoo rahan ja pankkitoiminnan pitkästä historiasta.

## Suomennetut teokset
* 
* 
* *Sivilisaatio. Me ja muut* (*Civilization. The West and the Rest*). Suom. Kimmo Pietiläinen, Terra Cognita, 2011 

## Lähteet

* 

### Viitteet

## Aiheesta muualla
* Niall Fergusonin kotisivut  
* Mirva Heiskanen: Velka luo vaurauden . Talouselämä 22.9.2009.
Istanbul (elokuva)

**Istanbul** on yhdysvaltalainen elokuva vuodelta 1956. Siinä vanheneva Errol Flynn esittää seikkailija James Brennania, joka sekaantuu timanttien salakuljetukseen.

## Lähteet

## Aiheesta muualla
*
Patajoen kanava

**Patajoen kanava** on Patalahden ja Päijänteen Vanhanselän yhdistävä kanava Jämsässä. Kanavaa on rakennettu ruoppaamalla Patajokea. Tarkoitus oli rakentaa pienvenekanava, kaksi siltaa, neljä laituria ja sulku.

Hankkeen yleissuunnitelma hyväksyttiin vuonna 2001, itse hanke 2006. Helmikuussa 2007 Jämsän kaupunki antoi hankkeelle aloitusluvan 1,7 miljoonan euron kustannusarviolla. Kustannuksista maksaisi kaupunki puolet, TE-keskus 40 prosenttia ja yritykset 10 prosenttia. Huhtikuuhun mennessä kanavaa valmistui 420 metriä kunnes työt keskeytettiin maan sulamisen takia. Syksyllä työtä jatkettiin ja sillat ja laiturit saatin asennettua, mutta työt jäivät taas kesken vuoden vaihteessa. Sulkua rakennettiin märkätyönä, mutta sekin jäi kesken.

Huhtikuussa 2008 kaupunki ei enää hyväksynyt jatkosuunnitelmia ja työt jäivät odottamaan rakentamista erillisenä urakkana. Vuoden 2009 talousarvioon rahaa ei annettu. Kesken jäänyt työ sai vastuuvapauden syksyllä 2009.

## Lähteet
Sean Sellers

**Sean Richard Sellers** (18. toukokuuta 1969 – 4. helmikuuta 1999) oli yhdysvaltalainen, jonka Oklahoma teloitti 16-vuotiaana tehdyistä murhista. Sellers oli yksi niistä 22:sta henkilöstä, jotka Yhdysvalloissa teloitettiin vuoden 1976 jälkeen alaikäisenä tehdyistä rikoksista. Vuonna 2005 tehty korkeimman oikeuden päätös lopulta kielsi alaikäisten rikoksentekijöiden teloittamisen.

Sellers oli ensimmäinen Oklahoman vuoden 1976 jälkeen teloittama alaikäinen rikoksentekijä. Toinen ja viimeinen oli Scott Hain (k. 2003), joka oli samalla koko Yhdysvaltain viimeinen alaikäisenä tehdyistä rikoksista teloitettu henkilö.

## Rikos, tuomio ja vankeus
8. syyskuuta 1985 Sellers surmasi Oklahoma Cityssä Circle K:n myyjän, joka oli kieltäytynyt myymästä hänelle olutta. 5. maaliskuuta 1986 Sellers surmasi äitinsä ja isäpuolensa, kun nämä nukkuivat kotonaan Oklahoma Cityssä. Sellers yritti saada ulkopuolisen tunkeutujan näyttämään kaksoismurhan tekijältä.

Sellers pidätettiin ja tuomittiin kuolemaan vuonna 1986. Hän väitti olleensa teot tehdessään saatananpalvoja ja demonien vallassa. Vankilassa hän ilmoitti kääntyneensä kristityksi.

Sellers sai vankeusaikanaan medianäkyvyyttä, ja hänen ystävänsä perustivat hänen puolestaan kotisivut nettiin. Hän kirjoitti runoja ja rakkaustarinoita sisältäneen *Shuladore*-kirjan, joka julkaistiin omakustanteisena. Kristillinen kustantamo julkaisi Sellersin omaelämäkerran *Web of Darkness* (1999). 

Tuomiosta valittaessaan Sellers yritti vedota dissosiatiiviseen identiteettihäiriöön.

### Teloitus
Sellers teloitettiin myrkkyruiskeella 4. helmikuuta 1999. Hän oli kuollessaan 29-vuotias. Myrkyn alettua virrata hänen suoniinsa hän lauloi ylistystä: "*Set my spirit free that I might praise thee. Set my spirit free that I might worship thee.*"

## Lähteet
WWE Hell in a Cell

**WWE Hell in a Cell** on jokavuotinen showpainitapahtuma, jonka järjestää World Wrestling Entertainment (WWE). Ensimmäinen tapahtuma pidettiin vuonna 2009, jolloin se paikkasi No Mercyn aikaisen lokakuun pay-per-view (PPV) -kalenteripaikan.

Esityksen konsepti pohjautuu Hell in a Cell -otteluihin, joissa painijat taistelevat kuuden metrin korkuisen katollisen sellin sisällä tai sen ulkopuolella. Tapahtuman nimen päättivät fanit äänestämällä WWE:n sivuilla; muita nimiehdotuksia olivat muun muassa No Escape, Lock Up ja Rage in a Cage.

## Hell in a Cell -tapahtumat

## Katso myös

* Luettelo WWE pay-per-view tapahtumista
* WWE Bad Blood

## Lähteet
* Hell in a Cell sivut
Martin Richter

**Martin Richter** (s. 6. joulukuuta 1977 Prostějov, Tšekkoslovakia) on tšekkiläinen jääkiekkopuolustaja ja maailmanmestari. Hän pelaa Slovakian Extraligan HC 05 Banská Bystricassa. Richter on pelannut neljät maailmanmestaruuskilpailut (2001, 2002, 2003 ja 2006), joista on voittanut MM-kultaa 2001 ja MM-hopeaa 2006. 

Richter on rightin puolelta pelaava puolustava puolustaja.

Richter on pelannut yli 300 ottelua Tšekin Extraligassa ja on pelannut myös AHL:ssä, Ruotsissa, Suomessa, Slovakiassa ja Venäjällä. Richter on New York Rangersin yhdeksännen kierroksen varaus vuodelta 2000. Hän on pelannut Rangersin organisaatiossa kolmena kautena, muttei ole pelannut yhtään NHL -ottelua.

Richter on myös suomalaisittain tuttu  SaiPasta kausilta 1999-00 ja 2000-01. 

## Lähteet

*
Matias Kettilmundinpoika

**Matias Kettilmundinpoika** (noin 1280 – 1326) oli valtaneuvos, drotsi ja Suomen käskynhaltija.

Matias Kettilmundinpoika oli Ruotsin päämies ja drotsi vuosina 1318–1319. Hänet nimitettiin Turun linnan päälliköksi vuonna 1324 ja häntä kutsuttiin arvonimellä *capitaneus Finlandensis* eli Suomen päämies. Virassaan hän käytti hyvin suurta valtaa, sillä hänellä oli kuninkaan tuomiovalta sekä korkein hallinnollinen ja sotilaallinen valta Suomessa, tarkkaan ottaen Varsinais-Suomessa, Satakunnassa ja läntisellä Uudellamaalla. Matias toi Turun linnaan ritariajan loiston ja järjesti juhlia sekä sisusti linnan arvokkaasti. Hän ehti toimia virassaan vain pari vuotta, sillä hänen testamenttinsa on vuodelta 1326.

## Lähteet
*  (maksullinen)

### Viitteet

## Aiheesta muualla
*Svenskt biografiskt lexikon
Larry Carriere

**Larry Carriere** (s. 30. tammikuuta 1952 Montreal, Quebec, Kanada) on uransa lopettanut kanadalainen jääkiekkoilija, pelipaikaltaan puolustaja. 

Buffalo Sabres varasi Carrieren  toisella kierroksella varausvuorolla 25. 

Carriere edusti NHL-urallaan hänet varanneen Buffalon lisäksi Atlanta Flamesia (nyk. Calgary Flames), Vancouver Canucksia, Los Angeles Kingsia ja Toronto Maple Leafsia. 

Carriere pelasi NHL:ssä yhteensä 367 ottelua tehoilla 16+74=90. Hän lopetti uransa vuonna 1980 27-vuotiaana. 

## Lähteet
*
*
Mikko Kohonen (urheilija)

**Mikko Kohonen** (s. 11. helmikuuta 1979) on suomalainen salibandyn pelaaja. Hän on lajin kaksinkertainen maailmanmestari ja kolminkertainen Suomen mestari. Kohonen edustaa Salibandyliigassa pelaavaa Seinäjoen Peliveljiä. Hän on pelannut urallaan myös Jyväskylän Happeessa. Kohonen on pelipaikaltaan laitahyökkääjä ja hänen vahvuuksiaan ovat palloton peli ja viimeistely.

Kohosen veli Mika Kohonen pelaa myös salibandya. Mikko Kohonen esiintyy myös Pojun musiikkivideolla *Alivoimamaali* taiteilijanimellä *Kippari*.

## Ura

Kohonen on Jyväskylän Happeen kasvatti. Ura liigatasolla alkoi B-juniori-ikäisenä. Kohonen edusti Happeeta kaudesta 1997–1998 kauteen 2006–2007 asti, yhteensä kymmenen kautta. Edustaessaan Happeeta hän saavutti yhden pronssin (2000) ja yhden hopean (2005).

Kohonen siirtyi Peliveljiin kaudeksi 2007–2008. SPV:n riveissä Kohonen on saavuttanut kolme mestaruutta (2012, 2013, 2015), yhden hopean (2011), neljä pronssia (2009, 2010, 2017, 2019), Suomen Cupin voiton (2011) sekä Champions Cup -hopean (2013).

Kohonen on edustanut Suomen A-maajoukkuetta 83 maaottelussa tehden niissä 51+17=68 tehopistettä. MM-kilpailuissa hän on pelannut neljästi, vuosina 2006, 2008, 2010 ja 2012 voittaen kaksi kultaa ja kaksi hopeaa.

## Ennätyksiä

Salibandyliiga:
* Eniten runkosarjaotteluita: 555
* Eniten maaleja rangaistuslaukauksista yhdellä kaudella: 9 (2006–2007)
* Eniten tehopisteitä yhdessä ottelussa (Play-offs): 8 (5+3)
* Nopeimmat 5 maalia (Play-offs): 27.30

## Kirjallisuutta

*  

## Lähteet

## Aiheesta muualla
* Mikko Kohonen UrheiluSuomi.comin sivuilla
* Kansainvälisen salibandyliiton pelaajakortti
Yritysrahoitus

**Yritysrahoitus** on rahoituksen osa-alue joka tutkii yritysten rahoituksellisia päätöksiä ja analyysiä ja välineitä näiden päätösten tekemiseksi. Yritysrahoituksen ensisijainen tavoite on yrityksen markkina-arvon maksimoiminen taloudelliset riskit halliten.

## Katso myös
*Tulorahoitus
*Oma pääoma
*Vieras pääoma

## Lähteet
Blackburn Olympic FC

**Blackburn Olympic FC** oli jalkapalloseura Blackburnin kaupungista. Seura perustettiin 1877 ja seuran toiminta loppui 1889. Seura voitti FA Cupin kertaalleen 1883, kun se kaatoi cupin loppuottelussa Old Etoniansin jatkoajan jälkeen maalein 2–1.

## Lähteet
Berliinin raunioitten keskellä

**Berliinin raunioitten keskellä** (*A Foreign Affair*) on yhdysvaltalainen Billy Wilderin ohjaama elokuva vuodelta 1948. Se sijoittuu sodanjälkeiseen Berliiniin ja käsittelee mustan pörssin kauppaa, natsien sotasyyllisyyttä ja itsemurhayrityksiä. Elokuva ei ollut arvostelumenestys.

Elokuvan keskeisiä hahmoja ovat kahviloissa esiintyvä saksalainen laulajatar (Marlene Dietrich), amerikkalainen upseeri ja tarkastusmatkalla oleva amerikkalainen naispuolinen kongressiedustaja.

*[[The New York Times]]in* kriitikot valitsivat *Berliinin raunioitten keskellä* vuonna 2004 yhdeksi kaikkien aikojen tuhannesta parhaasta elokuvasta.

## Lähteet

## Aiheesta muualla
*
Sumatra (täsmennyssivu)

**Sumatra** voi tarkoittaa:

## Paikkoja
* Sumatra, Indonesialle kuuluva saari
* Sumatra, pikkukylä Montanassa Yhdysvalloissa
* Sumatra, yhdyskunta Floridassa

## Laivoja
* Hr. Ms. Sumatra (1890), Alankomaiden kuninkaallisen laivaston panssarikansiristeilijä.
* Hr. Ms. Sumatra (1921), Alankomaiden kuninkaallisen laivaston risteilijä 

## Muita merkityksiä
* Sumatra PDF, PDF-lukija Windowsille
Krinuola

**Krinuola** (lyhenne sanoista **Kri**stillinen **nuo**riso **la**iva) on Tampereella toimineen Nuorisolaivayhdistys ry:n omistama matkustajalaiva. Alkujaan Krinuola oli *Längelmäki*-niminen matkustajalaiva, joka oli rakennettu vuonna 1917 Sommers af Hällström & Waldensin konepajalla Tampereella. Längelmäki liikennöi Länkipohjan ja Oriveden aseman väliä. Myöhemmin, matkustajaliikenteen vähettyä 1930-luvun alussa, laivan osti Näsijärven Metsä oy. Laiva siirrettiin tällöin Näsijärvelle ja muokattiin "Metsä"-nimiseksi hinaajaksi. Vuonna 1967 nuorisopastori Matti Näykki perusti yhdistyksen ja remontoi nuorison kanssa vanhan Teiskosta ostamansa laivan rungon. Näykin ryhmä asensi vanhan rungon päälle 1,5 vanhaa turistibussia, ja tämän erikoisen näköinen laiva seilasi vajaan parinkymmenen vuoden ajan.

1980- ja 1990-luvulla ryhmä nuoria yritti peruskorjata laivan alkuperäisen kuntoiseksi höyrylaivaksi, mutta varojen puuttuessa ajautui laiva viimein upoksiin Jäminkipohjan telakan rantaan.

Nykyään laivan runko on Sahalahdella kuivalla maalla.

## Lähteet